# «Мемлекеттік органдардың өзара іс-қимыл жасау және пайдаланушыларға одан мәліметтер ұсыну тәртібін қоса алғанда, мемлекеттік мүлік тізілімін жүргізу қағидаларын бекіту туралы» Қазақстан Республикасы Қаржы министрінің 2015 жылғы 26 наурыздағы № 207 бұйрығына өзгерістер енгізу туралыҚазақстан Республикасының Қаржы министрі бұйрығының жобасын қабылдаудың ықтимал қоғамдық-саяси, құқықтық, ақпараттық және өзге де салдарын бағалау

**1. Қоғамдық - саяси салдарын бағалау:**

Жобада Қазақстан Республикасының 2026 жылғы 9 қаңтардағы Қазақстан Республикасының Заңы Цифрлық кодексін, «Қазақстан Республикасының кейбір заңнамалық актілеріне цифрландыру, көлік және кәсіпкерлік мәселелері бойынша өзгерістер мен толықтырулар енгізу туралы» Қазақстан Республикасының   
2026 жылғы 9 қаңтардағы Қазақстан Республикасының Заңын іске асыру үшін «Мемлекеттік органдардың өзара іс-қимыл жасау және пайдаланушыларға одан мәліметтер ұсыну тәртібін қоса алғанда, мемлекеттік мүлік тізілімін жүргізу қағидаларын бекіту туралы» Қазақстан Республикасы Қаржы министрінің   
2015 жылғы 26 наурыздағы № 207 бұйрығына өзгерістер енгізу көзделеді.

Саяси тұрақсыздық немесе жаппай қоғамдық наразылық қаупі қарастырылмайды.

**2. Құқықтық салдарын бағалау:**

Өзгерістер нақтылаушы сипатта және мемлекеттік органдардың, жеке және заңды тұлғалардың құқықтары мен міндеттерін өзгертуге әкеп соқпайды.

Теріс құқықтық салдар болжанбайды.

**3. Ақпараттық салдарды бағалау:**

Жобаны қабылдау деректердің өзектілігі мен тұтастығын арттыруға, уәкілетті мемлекеттік органдар үшін ақпараттың қолжетімділігін қамтамасыз етуге мүмкіндік береді.

**4. Өзге де салдарды бағалау:**

Ұсынылған өзгерістер мен толықтыруларды іске асыру Қазақстан Республикасының Қаржы министрлігі Мемлекеттік мүлік және жекешелендіру комитетінің және басқа да мемлекеттік органдардың өзара іс-қимылының тиімділігін арттыруға мүмкіндік береді.

Бұйрық жобасының өзге де салдары тұтастай алғанда оң деп бағаланады.

**Қазақстан Республикасының**

**Қаржы министрі М. Такиев**